Tesla, Inc.

Tesla, Inc. zo un embregerezh treuzvroadel stadunanat a bled gant sevel kirri hag an energiezh hirbad. Emañ e bennlec'h e Austin, en Texas. Empentañ, sevel ha gwerzhañ a ra kirri tredan, gwikefreoù daspun energiezh evel batirioù difiñv koulz evig an ti hag evit an embregerezhioù, panelloù heol ha tufad heol, ha produioù ha servijoù all. An embregerezh a oa bet krouet e miz Gouhere 2003 gant Martin Eberhard ha Marc Tarpenning evel Tesla Motors. An anv a ra dave d'an ijinour tredanek Nikola Tesla. E miz C'hwevrer 2004, Elon Musk a renas ar c'hentañ koulzad arc'hantaouiñ ha dont a reas da vezañ prezidant ar c'huzul-merañ ; da-heul en doa embannet e oa kengrouer ivez; e 2008 e oa bet anvet da bennrener. An embregerezh a oa kroget da sevel he c'hentañ doare kirri, ar c'harr sport Roadster, e 2008; ar verlinenn Model S e 2012; an SUV Model X e 2015; ar verlinenn Model 3 e 2017; an SUV Model Y e 2020; ar sammgarr Tesla Semi e 2022; hag ar pickup Cybertruck e 2023.